CELEX: 22009D0016
Language: mt
Date: 2008-02-05 00:00:00
Title: Deċiżjoni tal-Kumitat Konġunt taż-ŻEE Nru 16/2009 tal- 5 ta’ Frar 2009 li temenda l-Anness XIX (Protezzjoni tal-Konsumatur) tal-Ftehim taż-ŻEE

19.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/53
               
            DEĊIŻJONI TAL-KUMITAT KONĠUNT TAŻ-ŻEE
      Nru 16/2009
      tal-5 ta’ Frar 2009
      li temenda l-Anness XIX (Protezzjoni tal-Konsumatur) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 114/2008 tas-7 ta’ Novembru 2008 (1).
               
            
                  (2)
               
               
                  Id-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar ftehim ta’ kreditu għall-konsumatur u li tħassar id-Direttiva tal-Kunsill 87/102/KEE (2), għandu jiġi inkorporat fil-Ftehim.
               
            
                  (3)
               
               
                  Id-Direttiva 2008/48/KE tħassar, b’effett mit-12 ta’ Mejju 2010, id-Direttiva tal-Kunsill 87/102/KEE (3), li hija inkorporata fil-Ftehim u li għalhekk għandha għaldaqstant tiġi mħassra taħt l-istess Ftehim b’effett mit-12 ta’ Mejju 2010,
               
            IDDEĊIEDA KIF ĠEJ:
      Artikolu 1
      L-Anness XIX għall-Ftehim għandu jiġi emendat kif ġej:
      
                  (1)
               
               
                  Il-punt li ġej għandu jiżdied wara l-punt 7 g (id-Direttiva 2005/29/KE tal-Parlament Ewropew u tal-Kunsill):
                  
                              “7h.
                           
                           
                              
                                 32008 L 0048: Id-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar l-aċċess pubbliku għat-tagħrif ambjentali u li tħassar id-Diretiva tal-Kunsill 87/102/KEE (ĠU L 133, tal-22.5.2008, p. 66).”
                           
                        
            
                  (2)
               
               
                  It-test tal-punt 4 (Direttiva tal-Kunsill 87/102/KEE) għandu jitneħħa b’seħħ mit-12 ta’ Mejju 2010.
               
            Artikolu 2
      It-testi tad-Direttiva 2008/48/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-6 ta’ Frar 2009, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmula fi Brussell, il-5 ta’ Frar 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 339, 18.12.2008, p. 103.
      
         (2)  ĠU L 133, 22.5.2008, p. 66.
      
         (3)  ĠU L 42, 12.2.1987, p. 48.
      
         (*)  Ir-rekwiżiti kostituzzjonali huma indikati.